Setu erru fin Oz. Un embregerezh a nem stailh en toull, Kareem a glask sevel unan all a-benn embann levr Augustus.  McManus a sav ur milendall preder. Kalz a dud a implijo anezhañ e-kerzh ar bloaz…  Kalz tud o  vervel, kalz traoù start. Evit Beecher da skouer. Pe choazh evit Robson, a deu da vezañ denel un tamm evit ar wech kentañ.  Itrikoù politikel a live uhel-tre. Souezhadennoù, ur pezh choari ha Keller, a hegaso an holl, betek ar penn.  Ur bloavezh dispar, leun a draoù spontus, fromus, euzhus. Hag ur fin bravkavet mat.  Oz a zo ur rummad berr a-benn ar fin (56 rann en holl) met gant un nerzh divent. Penaos kaozel eus kement a draoù? Relijion, dramm, rev, karantez, labour, politikerezh,  deskadurezh, arz, torfedoù, justis, toulloù-bach…  Pep istor, pep tudenn a lak ar seller da brederiañ, da santout traoù, da grediñ en denelezh pe get. Neus rebet ebet dober da rummad Tom Fontana. Un taol-dreist ouzhpenn evit HBO!  Kenavo Oz… 